stanford-oval/wikipedia huggingface dataset:
פולה וילקוקס
ביוגרפיה

וילקוקס נולדה במנצ'סטר שבאנגליה. היא זכתה להכרה כשהייתה חברה בתיאטרון הלאומי לנוער, אליו הצטרפה כשהייתה בת 17. ב-1969 שיחקה באופרת הסבון "קורוניישן סטריט" בתפקיד ג'ניס אחותו של ריי לנגטון. התפקיד הגדול הראשון שלה היה בסיטקום של טלוויזיית גרנדה "The Lovers" בהפקת ITV שכתב ג'ק רוזנטל ובכיכובו של ריצ'רד בקינסייל. לסדרה היו שתי עונות, וסרט באורך מלא. ב-1972 הופיעה וילקוקס בפרק בסדרה "המופע של בני היל".
וילקוקס לוהקה לאחד התפקידים הראשיים בסיטקום "Man About the House", ששודר מ-1973 עד 1976) בדמות כריסי פלאמר לצדו של ריצ'רד או'סאליבן בתפקיד רובין, השותף שלה לדירה. הסדרה שודרה במשך שש עונות, וצוות השחקנים הראשי השתתף גם בסרט הספין אוף. בשנים 1977 ו-1978 שיחקה בתפקיד אם חד-הורית בסדרה "מיס ג'ונס ובנה".
ב-1991 חזרה וילקוקס להופיע בקומדיית מצבים בתפקיד רוס וסט בסיטקום בשם "Fiddlers Three" לצדו של פיטר דייוויסון. אחר כך שיחקה בתפקיד אייווי סנדפורד בפיילוט של פרנק סיקנר "Blue Heaven" בערוץ 4. ב-1992 הפך הפיילוט לסדרת טלוויזיה. וילקוקס הופיעה במספר עונות של הסדרה "The Queen's Nose" (בשנים 1995 עד 2001), ובתפקידים קטנים בסרטי קולנוע בהם "Higher Mortals" (מ-1993) וסרטו של וודי אלן "סקופ" (מ-2006).
ב-27 באוקטובר 2006 הופיעה וילקוקס בסדרת הספין אוף של "על שוטים ואנשים" בשם "הדשא ירוק יותר" בתפקיד אחותה של מרלין. היא שיחקה בתפקיד נוסף ביקום של "על שוטים ואנשים", במיני-סדרה "אבנים וחטיפים" בדמות ויולט אשתו של אדוארד טרוטר (הסבא). ב-2007 הצטרפה וילקוקס לקאסט של הסדרה "אמרדייל" בתפקיד הילרי פוטס, אמה של לורל תומאס (בגילומה של שארלוט בלאמי).
ב-2008 גילמה וילקוקס את דמותה של בטי דייוויס במחזה "Whatever Happened to the Cotton Dress Girl?". ב-2010 שיחקה בתפקיד אמו של גיי במחזה "Canary".
בנובמבר 2010 הופיעה וילקוקס בתפקיד ראשי במחזה הרדיופוני של ה-BBC בשם "Following from the Front" ששודר לראשונה בנובמבר 2010, ובשידור חוזר בינואר 2015.
ב-2011 החלה וילקוקס לגלם את דמותה של פולין ג'ונסון, אמו של דן, בסדרת הדרמה הקומית של ערוץ Sky1 "משפחה וצרות אחרות". היא הופיעה בסדרה עד לסיומה ב-2017.
וילקוקס שיחקה בתפקיד אורח בסדרות טלוויזיה כגון "נשות הכדורגלנים", "הולבי סיטי" ו"עם הרגליים על הקרקע". היא לוהקה לתפקיד ליליאן בסיטקום "The Smoking Room" של ערוץ BBC Three.
ב-2014 כיכבה וילקוקס בסדרה הקומית "Boomers", ובשנה שאחר כך שיחקה בפרק בסדרה "עדיין פתוחים ברציפות".
ב-2017 החלה וילקוקס להופיע בעונה השנייה של סדרת הדרמה הקומית הבריטית "Living the Dream", בה משפחה מיורקשייר מגלה שהצלחה בחיים בארצות הברית מאתגרים יותר ממה שציפו.
בראשית אותה שנה השתתפה וילקוקס בעונה השלישית של הסיטקום השייקספירי "Upstart Crow" בכיכובו של דייוויד מיטשל שכתב בן אלטון.
ב-2017 שיחקה וילקוקס בפרק האחרון של הסדרה "משפחה וצרות אחרות" אחרי שבע שנים בה גילמה את דמותה של פולין ג'ונסון.
בתיאטרון שיחקה וילקוקס במחזה "What Shadows" מאת כריס האנן. ההצגה הועלתה בברמינגהם רפ, בתיאטרון ליסאום באדינבורו ובתיאטרון פארק בלונדון ב-2016 וב-2017.
עוד הופיעה בהפקות תיאטרון: "תקוות גדולות" (תיאטרון וודוויל); "Canary" (תיאטרון אברימן בליברפול / תיאטרון המפסטד); "Dreams of Violence" (תיאטרון סוהו) ובמחזה "כלוב העליזים" (תיאטרון פלייהאוס).
ביוגרפיה > חיים אישיים

וילקוקס הייתה נשואה לשחקן דרק סיטון משנת 1969 ועד למותו ב-1979. בהמשך התחתנה עם נלסון "סקיפ" רידל, בנו של המוזיקאי נלסון רידל.
הערות שוליים

↑    Bryony Gordon, ‏Paula Wilcox: 'These days it's the old ones who are naughty', The Telegraph, 11 August 2014
↑  "Paula Wilcox." United Kingdom: Castaway.org.uk Web. 9 January 2012.
↑  "Paula Wilcox has Great Expectations about playing Miss Havisham at Birmingham's New Alexandra Theatre « Express & Star". Expressandstar.com. 8 באוקטובר 2012. נבדק ב-23 בנובמבר 2013. {{cite web}}:  (עזרה)
↑  "The Benny Hill Show - Season 3, Episode 3: Show 12". TV.com. 23 ביולי 2007. נבדק ב-23 בנובמבר 2013. {{cite web}}:  (עזרה)
↑  Lorraine Fisher (10 בינואר 2009). "As he grows worryingly frail, Richard O'Sullivan's former co-star and lover says... I still love my Man About The House". Daily Mail. נבדק ב-23 בנובמבר 2013. {{cite web}}:  (עזרה)
↑  "Paula Wilcox as single mum in Miss Jones and Son - Sally Thomsett Videos : Firstpost Topic - Page 1". Firstpost.com. נבדק ב-23 בנובמבר 2013. {{cite web}}:  (עזרה)
↑  "Paula Wilcox : Actress - Films, episodes and roles on". Digiguide.tv. 13 בדצמבר 1949. נבדק ב-23 בנובמבר 2013. {{cite web}}:  (עזרה)
↑  "Great Expectations for Paula Wilcox in Havisham role". Woking News and Mail. 17 בספטמבר 2012. נבדק ב-23 בנובמבר 2013. {{cite web}}:  (עזרה)
↑  Curley, Evelyn (19 ביוני 2008). "Whatever Happened to the Cotton Dress Girl?". The Stage. נבדק ב-12 ביוני 2012. {{cite news}}:  (עזרה)
↑  "Following From In Front, Unofficial Rosie - BBC Radio 4 Extra". BBC.
↑  "Big Talk Productions". www.bigtalkproductions.com (באנגלית בריטית). נבדק ב-2018-05-26.
↑  Guide, British Comedy (2018-01-25). "Upstart Crow Series 3 guest stars announced". British Comedy Guide (באנגלית בריטית). נבדק ב-2018-05-26.
↑  Power, Vicki (2017-06-24). "Actress Sally Lindsay on the cancellation of Mount Pleasant". Express.co.uk (באנגלית). נבדק ב-2018-05-26.
↑  "Park Theatre (Feast Creative)". www.parktheatre.co.uk (באנגלית). נבדק ב-2018-05-26.
↑    Dominic Cavendish, ‏Enoch Powell play What Shadows is the most provocative theatrical act of the decade - review, The Telegraph, 2 November 2016
↑  "20 Questions with ... Great Expectations' Paula Wilcox | WhatsOnStage" (באנגלית בריטית). נבדק ב-2018-05-26.
↑  Spencer, Charles (2010-05-25). "Canary at the Hampstead Theatre, review" (באנגלית בריטית). ISSN 0307-1235. נבדק ב-2018-05-26.
↑  Billington, Michael (2009-07-19). "Theatre review: Dreams of Violence | Soho, London". the Guardian (באנגלית). נבדק ב-2018-05-26.
↑  "Full cast announced for La Cage Aux Folles". London Theatre Guide (באנגלית). 2016-06-08. נבדק ב-2018-05-26.
↑    Bryony Gordon, ‏Paula Wilcox: 'These days it's the old ones who are naughty', The Telegraph, 11 August 2014
| --- | --- |
בקרת זהויות :  BnF: cb140670328 (data)  ISNI: 0000 0001 1935 2290  LCCN: no2011081282  MusicBrainz: 39bc52ce-360a-4548-8c08-64e28dd976de  VIAF: 61751951   WorldCat (עם VIAF): 61751951
שאהזאדה

סמל רשמי אימפריאלי של שאהזאדה בשושלת פהלווי
שאהזאדה (בפרסית: شاهزاده, Šāhzāde) הוא תואר ממוצא פרסי, המציין נסיכים, יורשים פוטנציאליים לכס המלכות.
המונח שחזאדה עצמו מורכב מהשורש שאה והסיומת "זאדה", במובן המילולי – צאצא, במובן הסמנטי - שייכות. התרגום המילולי של המונח שאחזאדה הוא "בן השאה". תואר זה היה קיים באיראן של ימי הביניים המוקדמים, באימפריה העות'מאנית, באימפריה המוגולית, במדינה הספווית ובעוד כמה מדינות מוסלמיות והוענק שם לכל היורשים הפוטנציאליים לכס המלכות (נסיכי הדם). בעלי תארים בולטים באימפריה העות'מאנית: שזאדה מוסטפא, שזאדה מהמד ואחרים.
גרסה אחרת היא התואר Padshahzade (Badshahzade) – "בן פאדישאה".
מודסטוס

| --- | --- |

 לידה:  537 סיוואס, האימפריה הביזנטית 
 פטירה:  18 בדצמבר 634 (בגיל 97 בערך) ירושלים, האימפריה הביזנטית 
 חג:  18 בדצמבר 
 
מודסטוס (ביוונית: Μόδεστος‏; נפטר ב-17 בדצמבר 634) היה פטריארך ירושלים משנת 630 ועד מותו, ופטריארך בפועל מאז שהפטריארך הקודם, זכריאס מירושלים, הוגלה מהעיר עקב כיבוש ירושלים בידי הפרסים בשנת 614. פעילותו העיקרית הייתה שיקום כנסיות ירושלים שהוחרבו על ידי הפרסים. שנות שלטונו בירושלים היו תחת הרקליוס, קיסר האימפריה הביזנטית.
חייו

נולד בסיוואס שבמרכז אנטוליה. כיוון שהתייתם בגיל צעיר, חונך על ידי נזירים. לפי האגדות על חייו, בנעוריו נמכר כעבד למצרים, אך הצליח להמיר את דתו של אדונו הפאגאני ושוחרר. לאחר שחרורו עבר לחיי פרישות וסיגוף במנזר סנטה קתרינה. לאחר מכן עבר למנזר תיאודוסיוס שבעובידייה, ליד בית לחם.
בשנת 614 נכבשה ירושלים על ידי הפרסים, שהרגו רבבות נוצרים, החריבו את כנסיות העיר ירושלים, ולקחו בשבי את פטריארך העיר, זכריאס עם הצלב האמיתי. בהיעדרו של זכריאס נבחר מודסטוס לפטריארך ירושלים בפועל. הוא הביא לקבורה את גופות הנרצחים במנזר מר סבא, ושיקם את כנסיות העיר, בהן כנסיית הקבר, כנסיית העלייה, קבר מרים, כנסיית האלאונה וכנסיית הפרובטיקה (בריכות הצאן). את המימון לפרויקט השיקום השיג פטריארך אלכסנדריה, יוחנן הנדבן. במרץ 630 קיבל מודסטוס את פני הקיסר הרקליוס, שהחזיר את הצלב האמיתי לכנסיית הקבר בירושלים, והוכתר כפטריארך העיר.
מודסטוס נפטר בירושלים ב-17 בדצמבר 630. טרטוליאנוס העלה השערה שהוא הורעל.
מודסטוס נקבע כקדוש של הכנסייה היוונית אורתודוקסית. יום הקדוש שלו נקבע ל-18 בדצמבר.
הערות שוליים

↑  טרטוליאנוס נוקב בתאריך 17 בספטמבר
| --- | --- |
בקרת זהויות :  BNE: XX1341814  GND: 100377564  ISNI: 0000 0000 0503 9650  LCCN: no2014075681  SUDOC: 187542651  VcBA: 495/33680  VIAF: 29875316   WorldCat (עם VIAF): 29875316
בסאם א-ראווי

בסאם הישאם א-ראווי (בערבית: بسام هشام الراوي בתעתיק: בסאם השאם אלראוי; נולד ב-16 בדצמבר 1997 בבגדאד שבעיראק) הוא כדורגלן קטרי המשחק בעמדת הבלם בקבוצת א-דוחייל מליגת העל הקטרית ובנבחרת קטר.
קריירת מועדונים

א-ראווי גדל באקדמיית אספייר ובמחלקת הנוער של א-ריאן. הוא הושאל לקבוצות המילואים של סלטה ויגו ושל אויפן.
ב-28 ביולי 2017 חתם א-ראווי בא-דוחייל מליגת העל הקטרית.
קריירה בינלאומית

ב-11 בנובמבר 2017 ערך א-ראווי את הופעת הבכורה שלו בנבחרת קטר, בהפסד 0–1 לנבחרת צ'כיה במשחק ידידות.
הוא היה חלק מסגל נבחרת קטר בטורניר גביע אסיה 2019, בו זכתה נבחרתו. ב-9 בינואר 2019 הבקיע את שער הבכורה שלו בנבחרת, בניצחון 0–2 על נבחרת לבנון במסגרת שלב הבתים של הטורניר. הוא הבקיע שער נוסף בטורניר, בניצחון 0–1 על נבחרת עיראק במסגרת שלב שמינית הגמר של הטורניר.
א-ראווי היה גם חלק מסגל הנבחרת בטורנירים קופה אמריקה 2019 וגביע הזהב 2021.
נכלל בסגל נבחרת קטר לטורניר מונדיאל 2022.
נכלל בסגל נבחרת קטר לטורניר גביע אסיה 2023.
תארים

אליפות קטר (2): 2017/2018, 2019/2020
גביע אמיר קטר (1): 2022
גביע אסיה (1): 2019
הסמוראי

| --- | --- |

 בימוי:  ז'אן-פייר מלוויל 
 הופק בידי:  ריימון בורדרי 
 תסריט:  ז'אן-פייר מלוויל 
 שחקנים ראשיים:  אלן דלון Jacques Léonard Georges Billy Robert Favart Maurice Magalon Roger Fradet Gaston Meunier André Thorent פרנסואה פרייה Carlo Nell נטלי דלון קטי רוזייה Adrien Cayla-Legrand בפסקה זו 4 רשומות נוספות שטרם תורגמו 
 מוזיקה:  François de Roubaix 
 צילום:  אנרי דקאי 
 מדינה:  צרפת, איטליה 
 חברת הפקה:  Fida Cinematografica 
 חברה מפיצה:  Pathé Distribution, נטפליקס 
 שיטת הפצה:  וידאו על פי דרישה 
 הקרנת בכורה:  25 באוקטובר 1967 
 משך הקרנה:  98 דק' 
 שפת הסרט:  צרפתית 
 סוגה:  נאו-נואר, סרט דרמה, סרט פשע, סרט מבוסס יצירה ספרותית 
 דף הסרט ב־IMDb
 
הסמוראי (צרפתית: Le Samouraï) הוא סרט מתח צרפתי מינימליסטי שביים ז'אן-פייר מלוויל בשנת 1967. את הדמות הראשית, ג'ף קוסטלו, רוצח שכיר, מגלם אלן דלון.
עלילה

הסרט מספר על אחד הרוצחים הבודדים ביותר והמקצועיים ביותר, ג'ף קוסטלו, מרגע הכנתו למשימתו הבאה – להרוג בחור בשם מרטי, בעל מועדון לילה.
הסרט מתחיל בדירתו של קוסטלו, דירה פשוטה וקרירה. ג'ף שוכב על מיטתו, מעשן סיגריה, על-יד ציפור הכלואה בכלוב אפור באמצע הדירה.
רשימת השחקנים בסרט מופיעה בסוף ונגמרת על ידי ציטוט, המוקדש לסמוראי העתיק בושידו (ספר הסמוראי), שלמעשה הומצא על ידי מלוויל עצמו: "אין בדידות יותר גדולה מזו של הסמוראי, אלא אם כן זו הבדידות של הנמר בג'ונגל...אולי...".
קוסטלו יוצא מדירתו והולך למועדון לילה, להרוג את קורבנו בדם קר, אך ברגע שהוא עוזב את הזירה, הוא פוגש בדרכו את נגנית הפסנתר היפהפייה של המקום, ואלרי (אותה מגלמת השחקנית קטי רוזייה).
כאשר הוא נתפס על ידי מפקח המשטרה (אותו מגלם השחקן פרנסואה פרייה), קוסטלו, אשר האליבי שלו תוכנן בקפידה – בעיקר בזכות עזרת חברתו, ג'יין (אותה מגלמת השחקנית נטלי דלון)- הולך הביתה, וזאת לאחר שוואלרי (איתה ג'ף מפתח מערכת יחסים קלה לאורך הסרט) טוענת בפני המשטרה, מסיבות לא ידועות, שהוא לא מוכר לה.
כאשר נראה כי קוסטלו יצא מכל סכנה, הוא הולך להתעמת עם אחד ממעסיקיו, שבמקום לשלם לו על עבודתו, מנסה להרוג אותו ולנער מעליו את מפקח המשטרה, שעדיין מאמין כי קוסטלו הוא הרוצח. המשטרה עוקבת אחרי ג'ף, הפצוע בזרועו הימנית, וכתוצאה נוצרת סצנת מרדף ארוכה ומדהימה ברחבי הרכבת התחתית בפריז.
לאחר נפתולי העלילה, קוסטלו מוצא עצמו עם משימה חדשה: להרוג את ואלרי, נגנית הפסנתר מהמועדון לילה. ג'ף חוזר למועדון. לעומת הפעם הראשונה בה ג'ף ניסה לא להראות על ידי הקהל, הפעם הוא מגיע לעיני כולם, מניח את כובעו במלתחה, מניח את כפפותיו הלבנות בפני כולם והולך ישירות אל ואלרי, המנגנת על הפסנתר בבר ומפנה את אקדחו אליה. למרות נסיונותיה לשכנעו לעזוב, קוסטלו נשאר במקומו ולבסוף נורה על ידי שוטר, עוד לפני שהספיק להרוג את ואלרי. כשמפקח המשטרה מרים את אקדחו של ג'ף ופותח אותו, הוא מגלה שלא היו כדורים באקדח.
סגנון מלוויל

"הסמוראי" הוא אחד מסרטיו הטובים של מלוויל. תוך כדי שימוש במוטיבים מ"הסרט האפל" (פילם נואר/פילם פוליסייר), הסרט מראה סגנון מעודן, מאוד מסוים ואווירה מדויקת שמראה בצורה מושלמת את הנושא העיקרי של הסרט, שכמעט יותר חשוב מהעלילה עצמה: הבדידות של הגיבור, שנבגד על ידי חבריו ושותפיו (למעט השחקנית ג'יין), וחוסר האפשרות שלו לחיות (אשר מופיע כמוטיב חוזר בסרטיו של מלוויל). סוף הסרט "הסמוראי" יכול להראות כדרכו של מלוויל להציג את רעיונו: קוסטלו, שהבין שהוא לא יכול לברוח יותר מהמשטרה ולבסוף גם לא מצליח להרוג את ואלרי, כלומר נכשל במשימתו, מעדיף למות. הסצנה הזו יכולה להראות כמעט כהתאבדות.
הדממה, מרכיב נוסף מאוד דומיננטי בסרט, אשר מתחילה כבר בסצנה הראשונה בסרט (שהיא למעשה חיזיון שהיה למלוויל ונתן לו השראה לכתוב את כל שאר התסריט: אדם, שוכב במיטתו, עם ציפור כלואה על-ידו). קוסטלו הוא לא אדם המרבה לדבר; הוא מעדיף לפעול. הוא נהיה דמות כריזמטית אך מסתורית. (המוזיקה המקורית הנהדרת של פרנסואה דה רובה, גם עוזרת לאווירת המסתורין סביב הגיבור). ביתו כמעט ריק, החברה הייחודית שלו, ציפור קטנה בכלוב והחברה שלו, שלמרות שאוהבת אותו, יש לה גבר אחר בחייה.
בגדיו של הגיבור, מעיל הגשם הבז' האלגנטי שלו וכובע, באים ישירות כהשראה מסרט האפל האמריקאי, שמלוויל אהב מאוד והכיר היטב.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "הסמוראי", עמ' 173–175
Stay (שיר של זד ואלסיה קארה)

Stay (בעברית: להישאר) הוא שיר של המפיק והדי ג'יי הרוסי-גרמני זד והזמרת הקנדית אלסיה קארה. הסינגל פורסם ב-23 בפברואר 2017 תחת חסותה של חברת התקליטים אינטרסקופ רקורדס. הקליפ הרשמי לשיר פורסם ב-18 באפריל 2017 ביוטיוב.
הופעות במצעדים

"Stay" הגיע בשיאו למקום ה-40 במצעד הבילבורד הוט 100, ולמקום הראשון במצעד 40 שירי המיינסטרים, מה שהופך לסינגל השלישי של שני האמנים שנכנס לעשרת הראשונים במצעד זה.
שימוש במדיה

השיר הוא חלק מפסקול הסרט Everything, Everything, וכן שימש כשיר רקע בפרסומות של פפסי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 21 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 7 |  |
|  ברזיל | טופ 100 ברזיל | 91 |  |
|  גרמניה | GfK – טופ 100 | 13 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 8 |  |
|  הונגריה | Rádiós Top 40 | 25 |  |
|  הממלכה המאוחדת | מצעד הסינגלים הבריטי | 8 |  |
|  ולוניה | אולטראטופ 40 | 30 |  |
|  יפן | יפן הוט 100 | 27 |  |
|  מלזיה | RIM | 26 |  |
|  נורווגיה | VG-lista | 17 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | 54 |  |
|  ספרד | PROMUSICAE | 40 |  |
|  סקוטלנד | מצעד הסינגלים הסקוטי | 7 |  |
|  פורטוגל | מצעד הסינגלים הפורטוגזי | 11 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 21 |  |
|  צ'כיה | ČNS IFPI | 10 |  |
|  צרפת | SNEP | 38 |  |
|  קולומביה | נשיונל-רפורט | 54 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 9 |  |
|  שווייץ | המצעד השווייצרי | 16 |  |
Stay +

Stay + הוא אלבום אוסף הראשון של הדי ג'יי והמפיק מוזיקלי הרוסי-גרמני זד. האלבום יצא לאור ב-27 בדצמבר 2017, על ידי חברת התקליטים יוניברסל מיוזיק יפן.
Stay + > רשימת רצועות

| Stay +> מס' | Stay +> שם | Stay +> משך | Stay +>  | Stay +>  | Stay +>  | Stay +>  | Stay +>  | Stay +>  | Stay +>  |
| --- | --- | --- | --- | --- | --- | --- | --- | --- | --- |
| 1. | Stay (ביחד עם אלסיה קארה)   | 3:30 |  |  |  |  |  |  |  |
| 2. | Get Low (ביחד עם ליאם פיין)   | 3:25 |  |  |  |  |  |  |  |
| 3. | Break Free (אריאנה גרנדה בהשתתפות זד)   | 3:35 |  |  |  |  |  |  |  |
| 4. | Beautiful Now (ביחד עם ג'ון בליון)   | 3:38 |  |  |  |  |  |  |  |
| 5. | Candyman (ביחד עם אלו בלאק)   | 2:59 |  |  |  |  |  |  |  |
| 6. | Adrenaline (ביחד עם גריי)   | 2:50 |  |  |  |  |  |  |  |
| 7. | Ignite  | 3:15 |  |  |  |  |  |  |  |
| 8. | Starving (היילי סטיינפלד וגריי בהשתתפות זד)   | 3:02 |  |  |  |  |  |  |  |
| 9. | Stay (Yasutaka Nakata remix) (ביחד עם אלסיה קארה)   | 4:30 |  |  |  |  |  |  |  |
| 10. | Get Low (Kuuro remix) (ביחד עם ליאם פיין)   | 3:38 |  |  |  |  |  |  |  |
| 11. | Let Me Love You (Zedd remix) (ביחד עם די ג'יי סנייק בהשתתפות ג'סטין ביבר)   | 3:27 |  |  |  |  |  |  |  |
| 12. | Zedd Mega Nonstop Mix  | 16:14 |  |  |  |  |  |  |  |
| משך כולל: | משך כולל: | 54:03 |  |  |  |  |  |  |  |
הערות שוליים

↑  "Billboard's Best Songs of 2017: Critics' Picks". Billboard. 13 בדצמבר 2017. נבדק ב-15 במרץ 2018. The formidable tandem gave “A thousands reasons why” their radio-dominating dance-pop blast would keep listeners entranced. {{cite journal}}:  (עזרה)
↑  "Alessia Cara and Zedd's New Single "Stay" is Finally Here".
| זד |
| --- | --- | --- |
| דיסקוגרפיה | דיסקוגרפיה |  |
| Clarity | "Shave It" • "Spectrum" • "Clarity" • "Stay the Night" • "Push Play" |  |
| True Colors | "I Want You to Know" • "Beautiful Now" • "Papercut"  • "True Colors" |  |
| השתתפות בסינגלים | "Break Free" • "Starving" • "365" |  |
| סינגלים שיווקיים | "Addicted to a Memory" • "Bumble Bee" |  |
| שירים נוספים | "Find You" • "Candyman" • "Stay" • "Get Low" • "The Middle" • "Happy Now" • "Lost in Japan (Remix)" • "Good Thing" • "Funny" • "Inside Out" |  |
| הפקת סינגלים | "I Don't Like You" • "Beauty and a Beat" • "Heaven" • "Artpop" ("G.U.Y." • "Aura") |  |
| --- | --- |
בקרת זהויות :  MusicBrainz release group: a6d8b4b1-fe75-4067-93db-5656b6d6aac2  MusicBrainz work: 2f52f9d6-d7b5-4454-93ff-4b70a11bb36c
המפסיקורה

ציור המתאר את דמותו של המפיסקורה
המפסיקורה (Hampsicora) היה ראש שבט סרדיני, אשר מרד ברומאים במהלך המלחמה הפונית השנייה ונכשל.
לאחר מפלת הרומאים בקרב קאנאי (216 לפנה"ס) ניהל המפסיקורה מגעים חשאיים עם הקרתגים, והציע להם לשלוח חיילים אל סרדיניה כדי להוציאה משליטת רומא אויבתם. גישושיו מצאו אוזן קשבת בקרתגו, ועזרובעל, המכונה "הקרח" (Hasdrubal Calvus), נשלח עם צי וצבא כדי לחבור למורדים. אלא שקודם הגעת הקרתגים אל סרדיניה ובעוד המפסיקורה עצמו עסוק בגיוס חיילים בלב האי, נחפז בנו היאוסטוס (Hiostus) להיכנס לקרב עם הפראיטור טיטוס מאנליוס טורקוואטוס (Titus Manlius Torquatus), אך נחל תבוסה. בואו של עזרובעל שינה אומנם את פני הדברים, אך לא לזמן רב. במהלך התקפתם המשותפת על קאראליס (Caralis), בירת הפרובינקיה, נתקלו עזרובעל והמפסיקורה במאנליוס, ובקרב שהתלקח הוכו מכה ניצחת. היאוסטוס נהרג בקרב, והמפסיקורה, שהצליח למלט את נפשו משדה המערכה, שם קץ לחייו כשהגיעה אליו הידיעה על מות בנו. אירועים אלה התרחשו בקיץ שנת 215 לפנה"ס.
הערות שוליים

↑  Livius, 23.32, 40, 41 .
חיים דוד הלוי

| --- | --- |
הרב הלוי, אמצע שנות ה-90
הרב הלוי, אמצע שנות ה-90
 לידה:  24 בינואר 1924 י"ח בשבט ה'תרפ"ד ירושלים, פלשתינה (א"י) 
 פטירה:  10 במרץ 1998 (בגיל 74) י"ב באדר ה'תשנ"ח 
 מקום קבורה:  הר המנוחות 
 מדינה:  ישראל 
 תקופת הפעילות:  ? – 10 במרץ 1998 
 השתייכות:  רב 
 תחומי עיסוק:  הלכה
 תפקידים נוספים:  הרב הראשי של תל אביב-יפו, הרב הספרדי הראשי של ראשון לציון
 רבותיו:  הרבנים עזרא הדאיה, עזרא עטייה, בן-ציון מאיר חי עוזיאל
 תלמידיו:  חתנו הרב שלמה לוי (רב) נשיא ישיבת ההסדר קריית גת
 פרסים והוקרה:  פרס ישראל (1997)  פרס הרב קוק לספרות תורנית (1984)  דוקטור לשם כבוד מאוניברסיטת בר-אילן  פרס הרב טולידאנו לספרות תורנית 
 
הרב חיים דוד הלוי (י"ח בשבט ה'תרפ"ד – י"ב באדר ה'תשנ"ח; 24 בינואר 1924 – 10 במרץ 1998) היה פוסק והוגה דעות. כיהן כרבה הספרדי הראשי של ראשון לציון (תשי"א – תשל"ג). וכרבה הראשי של תל אביב-יפו (תשל"ג – תשנ"ח). זוכה פרס ישראל לספרות תורנית ופרס הרב קוק. התמודד על משרת הרב הראשי לישראל בשנת תשנ"ג (1993) אך הרב אליהו בקשי-דורון נבחר.
קורות חייו

נולד וגדל בירושלים, בשכונת אוהל משה. אביו משה, עלה עם משפחתו מהעיר בורסה שבטורקיה לארץ ישראל כשהיה בגיל 16. אימו, ויקטוריה לבית קראקו, הייתה גם היא בת למשפחה שעלתה מטורקיה.
בילדותו למד אצל הרב עזרא הדאיה, בתלמוד תורה "אורח חיים". מגיל תשע החל ללמוד בישיבת פורת יוסף, עד אמצע שנות העשרים לחייו, והוסמך לרבנות ולדיינות על ידי ראש הישיבה הרב עזרא עטייה, ונשיא הישיבה, הראשון לציון הרב בן-ציון מאיר חי עוזיאל. בישיבת פורת יוסף שררה מתיחות בין הנהלת הישיבה ובין הרב עוזיאל. בעוד זה האחרון משך גם לכיוון של הציונות הדתית ולימודי מחשבת ישראל, הנהלת הישיבה נטתה לכיוון החרדי של אגודת ישראל. הרב הלוי הושפע מהרב עוזיאל והשתתף אצלו בלימוד הכוזרי. הרחיב את השכלתו בסמינר המזרחי, ואף למד אנגלית. הרב הלוי נמנה עם החבורה שלמדה עם ראש הישיבה, כמו הרב עובדיה יוסף, הרב דוד חיים שלוש (לימים מחותנו) ואחרים.
במלחמת העצמאות שירת בגדוד טוביה שהיה מורכב מבחורי ישיבות. לאחר המלחמה נישא למרים, נכדת הרב מאיר ועקנין, רבה של טבריה. מיד לאחר נישואיו נבחר להיות רב השכונות מי נפתוח (הכפר ליפתה) ורוממה בירושלים ובמקביל שימש כמזכירו האישי של  הרב עוזיאל. בשנת תשי"א (1951) נבחר להיות רב העדה הספרדית בעיר ראשון לציון. הרב הלוי הִרְבָּה לתת שיעורי תורה לבעלי הבתים של הקהילה, שיעורים אשר היו הבסיס לספרו "מקור חיים השלם". הכרך הראשון של ספר זה, אשר הרב הלוי החשיבו לגולת הכותרת של יצירתו, יצא לאור בתשכ"ז. ייחודו של הספר היה בסגנונו, בשילוב דברי הלכה ואגדה, וקיבוץ הליכותיהן ומנהגיהן של העדות. בשנת 1955 שהה כשנה בארצות הברית וגייס כספים למען מוסדות רבי מאיר בעל הנס. בשנת תשכ"ד (1964) נבחר לצעיר חברי מועצת הרבנות הראשית החמישית וכיהן במועצת הרבנות עד פטירתו.
בשנת תשל"ג נבחר להיות הרב הראשי וראש אבות בתי הדין של העיר תל אביב יפו. בשנת תשל"ד (1974) השלים את החלק האחרון של "מקור חיים השלם", ושנה לאחר מכן הוציא לאור ליקוט הלכות מתוך ספר זה, הנקרא קיצור שולחן ערוך מקור חיים. ליקוט זה התקבל במערכת החינוך הממלכתית דתית ומשמש כספר לימוד הלכות עיקרי.
בשנת תשנ"ג (1993) התמודד על משרת הרב הראשי לישראל אך הפסיד לרב אליהו בקשי-דורון.
קיבל את פרס ישראל לספרות תורנית לשנת תשנ"ז (1997). בשנת תשמ"ב (1982) זכה בפרס הרב טולידאנו לספרות תורנית על שו"ת עשה לך רב. בשנת תשמ"ד (1984) זכה בפרס הרב קוק לספרות תורנית, מטעם עיריית תל אביב-יפו. זכה לתואר ד"ר לשם כבוד מאוניברסיטת בר-אילן.
נפטר בי"ב באדר תשנ"ח (10 במרץ 1998), הלווייתו התקיימה בתל אביב ובישיבת פורת יוסף בירושלים, שם ספד לו גם הרב עובדיה יוסף.
נבחר לדמות המופת של החינוך הממלכתי דתי לשנת תשע"ד. בשנת 2015 נקרא על שמו רחוב בשכונת פסגת זאב בירושלים. כמו כן, על שמו רחוב בראשון לציון.
בשנת 2024 הודפסו ספרי שו"ת עשה לך רב ושו"ת מים חיים במהדורה חדשה על ידי מכון הר ברכה.
משפחתו

בנו ד"ר רפאל הלוי הוא מנהל היחידה לנפרולוגיה פדיאטרית ורופא בכיר במחלקת ילדים במרכז רפואי העמק.
בתו נצחיה נשואה לרב שלמה לוי. בתו רונית נשואה לרב שלמה שלוש - מנכ"ל ההקדש הספרדי בצפת ובמירון, ובתו גילה נשואה לרב אחיה שלמה אמיתי - רב קיבוץ שדה אליהו.